David Pedersen fra «Idol» 2003 jobber heltid med Marcus & Martinus
– Oj, se på han kjekkasen der da! Er det deg? Marcus og Martinus sperrer øynene opp. De ser på musikkvideoen til «Wild At Heart», monsterhiten David Pedersen slapp sommeren 2003, noen måneder etter at han tok tredjeplassen i den første norske sesongen av «Idol». – Jeg synes det var veldig bra til å være gammel musikk. Du har bra stemme, sier Martinus. Fikk du med deg? Rett til topps i flere land De 14 år gamle popkometene er informert om Pedersens «Idol»-fortid. Men siden de var ett år gamle da det pågikk, blir de noe overrasket når VG forteller at Pedersen langt på vei var sin tids Marcus & Martinus.Vel var det Kurt Nilsen som vant «Idol» det året. Men det var 17 år gamle David som vant de unge jentenes gunst. Både singelen og albumet hans toppet VG-lista. Autografkøene var eviglange. Titusener så ham på konsert. Og Pedersen måtte ha sikkerhetsvakter – flere av dem de samme som passer på Marcus & Martinus nå. Sjekk: Ville ha puppebilde fra Marcus & Martinus-fan (13) Pedersen, nå 30 og småbarnspappa, er selv med og passer på duoen. Han er nemlig hentet inn av plateselskapet Sony til å jobbe kun med Marcus & Martinus. Så du? Marcus & Martinus' nye arvtagere Eks-idolet er deres produktsjef, promoansvarlig og den som jobber med å gjøre dem store utenfor Norge. – Det disse guttene driver med er i en helt annen liga enn det jeg holdt på med, sier han.På Grand Hotel, der vi sitter, hører vi lyden av en stor jentegjeng utenfor som har sporet opp hvor Marcus & Martinus holder hoff, og synger sangene deres. – Vanvittig stas. Dette er jo ikke normalt, ler Pedersen. Mens han fortsatt var «Idol-David» ble det tydelig at han ville bort fra popformatet. Stilen ble mer og mer «rock», piercinger dukket opp i ansiktet. Husker du? Rocke-David vil bli kvitt «Idol»-stempelet Den situasjonen beskriver han som tøff. – Jeg er jo en rastløs type som kjeder meg fort. Jeg var oppvokst med rock og spilte i metalband før jeg ble med i «Idol»-sirkuset. Jeg trivdes veldig godt i bandsettingen, med andre å ... ikke gjemme meg bak, men spille på lag med. Popkarrieren ble etterhvert skrinlagt til fordel for promojobb hos plateselskapet Universal. Senere ble han markedskoordinator for Spellemannprisen. Nå har han hovedansvaret for Norges største popsirkus. – Jeg håper og tror det er på grunn av bransjeerfaringen jeg har. Men jeg har jo også innblikk i den andre siden av bordet, og kan relatere litt til guttenes situasjon. Ved siden av å jobbe for Marcus & Martinus' musikk, fokuserer han på at tvillingene skal få slappe ordentlig av i den lille fritiden de har. – Det er viktig at de har bena på bakken, vet hvor de kommer fra og er seg selv. Guttene er også veldig opptatte av det, og flinke til det – å være til stede i sin egen hverdag. Han tror han selv ville taklet pophysteriet bedre om han hadde hatt en tvillingbror å dele det med. – At de er to er selvfølgelig en styrke. Man vokser jo bedre sammen. Men hva skjer hvis eller når ungdomsopprøret melder seg hos tvillingene? – Guttene er veldig med på å forme hvilken vei de skal gå, og med den nye platen har de allerede tatt noe av det steget. Ingenting blir sluppet uten at de vil det selv.
For 13 år siden var han det nærmeste Norge kom fenomenet han jobber med nå.